b'\n_START_ARTICLE_\nSaab\n_START_SECTION_\nHist\xc3\xb2ria\n_START_PARAGRAPH_\nLa "Svenska Aeroplan AB (aktiebolag)" (en catal\xc3\xa0 "Societat An\xc3\xb2nima Sueca d\'Avions") (SAAB) va fundar-se l\'any 1937 a Trollh\xc3\xa4ttan, amb la fusi\xc3\xb3 amb Svenska Aero AB (SAAB) i amb ASJA (1939) _NEWLINE_de Link\xc3\xb6ping, l\'oficina central es va despla\xc3\xa7ar a Link\xc3\xb6ping. _NEWLINE_A finals dels 1950 Saab va introduir-se al mercat de la inform\xc3\xa0tica amb Datasaab. La creaci\xc3\xb3 de la companyia era parcialment deguda a la necessitat de fer ordinadors suficientment petits com per ser introdu\xc3\xafts en els avions com a equipament per a la navegaci\xc3\xb3. Durant els 1960 es van desenvolupar diversos ordinadors que es veneren a diversos pa\xc3\xafsos europeus. Alguns d\'ells foren utilitzats en la banca. L\'ordinador de bord per avions (CK 37) va ser usat l\'any 1971 en el Viggen. La companyia es va vendre l\'any 1976 a UNIVAC, mantenint Saab el desenvolupament d\'ordinadors per avions. _NEWLINE_El maig de 1965, el nom de la companyia es va canviar a Saab AB per reflectir la diversitat d\'activitats._NEWLINE_L\'any 1968 Saab AB es va fusionar amb la companyia fabricant de camions i autobusos Scania-Vabis, i va esdevenir Saab-Scania AB._NEWLINE_L\'any 1990 General Motors va comprar el 51% de la divisi\xc3\xb3 de cotxes Saab Automobile, i una d\xc3\xa8cada m\xc3\xa9s tard va completar-ne la compra._NEWLINE_El mes de juny de 2012, Investor AB t\xc3\xa9 el 30% de la companyia (amb un 39,5% dels vots) i \xc3\xa9s el propietari majoritari.'